CELEX: 22011D0027
Language: mt
Date: 2011-04-01 00:00:00
Title: Deċiżjoni tal-Kumitat Konġunt taż-ŻEE Nru 27/2011 tal- 1 ta’ April 2011 li temenda l-Anness XXII (Il-liġi tal-kumpaniji) mal-Ftehim dwar iż-ŻEE

30.6.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 171/25
               
            DEĊIŻJONI TAL-KUMITAT KONĠUNT TAŻ-ŻEE
      Nru 27/2011
      tal-1 ta’ April 2011
      li temenda l-Anness XXII (Il-liġi tal-kumpaniji) mal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ‘l quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XXII tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 127/2010 tal-10 ta’ Novembru 2010 (1).
               
            
                  (2)
               
               
                  Ir-Regolament tal-Kummissjoni (UE) Nru 550/2010 tat-23 ta’ Ġunju 2010 li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandard Internazzjonali ta’ Rappurtaġġ Finanzjarju (IFRS) 1 (2) għandu jiġi inkorporat fil-ftehim.
               
            
                  (3)
               
               
                  Ir-Regolament tal-Kummissjoni (UE) Nru 574/2010 tat-30 ta’ Ġunju 2010 li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill rigward l-Istandard Internazzjonali ta’ Rappurtar Finanzjarju (IFRS) 1 u l-IFRS 7 (3) għandu jiġi inkorporat fil-ftehim.
               
            
                  (4)
               
               
                  Ir-Regolament tal-Kummissjoni (UE) Nru 632/2010 tat-19 ta’ Lulju 2010 li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandard Internazzjonali tal-Kontabilità (IAS) 24 u l-Istandard Internazzjonali għar-Rappurtar Finanzjarju (IFRS) 8 (4) għandu jiġi inkorporat fil-ftehim.
               
            
                  (5)
               
               
                  Ir-Regolament tal-Kummissjoni (UE) Nru 633/2010 tad-19 ta’ Lulju 2010 li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill rigward l-Interpretazzjoni 14 tal-Kumitat tal-Interpretazzjoni Internazzjonali tar-Rappurtar Finanzjarju (IFRIC) (5) għandu jiġi inkorporat fil-ftehim.
               
            
                  (6)
               
               
                  Ir-Regolament tal-Kummissjoni (UE) Nru 662/2010 tat-23 ta’ Lulju 2010 li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill rigward l-Interpretazzjoni 19 tal-Kumitat tal-Interpretazzjoni Internazzjonali tar-Rappurtar Finanzjarju (IFRIC) u l-Istandard Internazzjonali tar-Rappurtar Finanzjarju (IFRS) 1 (6) għandu jiġi inkorporat fil-ftehim,
               
            IDDEĊIEDA KIF ĠEJ:
      Artikolu 1
      L-inċiżi li ġejjin għandhom jiżdiedu mal-punt 10ba (Ir-Regolament tal-Kummissjoni (KE) Nru 1126/2008) fl-Anness XXII mal-Ftehim:
      
                  “—
               
               
                  
                     32010 R 0550: Ir-Regolament tal-Kummissjoni (KE) Nru 550/2010 tat-23 ta’ Ġunju 2010 (ĠU L 157, 24.6.2010, p. 3),
               
            
                  —
               
               
                  
                     32010 R 0574: Ir-Regolament tal-Kummissjoni (KE) Nru 574/2010 tat-30 ta’ Ġunju 2010 (ĠU L 166, 1.7.2010, p. 6),
               
            
                  —
               
               
                  
                     32010 R 0632: Ir-Regolament tal-Kummissjoni (KE) Nru 632/2010 tad-19 ta’ Lulju 2010 (ĠU L 186, 20.7.2010, p. 1),
               
            
                  —
               
               
                  
                     32010 R 0633: Ir-Regolament tal-Kummissjoni (KE) Nru 633/2010 tad-19 ta’ Lulju 2010 (ĠU L 186, 20.7.2010, p. 10),
               
            
                  —
               
               
                  
                     32010 R 0662: Ir-Regolament tal-Kummissjoni (KE) Nru 662/2010 tat-23 ta’ Lulju 2010 (ĠU L 193, 24.7.2010, p. 1).”
               
            Artikolu 2
      It-testi tar-Regolamenti (UE) Nru 550/2010, (UE) Nru 574/2010, (UE) Nru 632/2010, (UE) Nru 633/2010 u (UE) Nru 662/2010 fl-ilsien Islandiż u f’dak Norveġiż, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-2 ta’ April 2011, sakemm ikunu saru n-notifiki kollha skont l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-1 ta’ April 2011.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 58, 3.3.2011, p. 85.
      
         (2)  ĠU L 157, 24.6.2010, p. 3.
      
         (3)  ĠU L 166, 1.7.2010, p. 6.
      
         (4)  ĠU L 186, 20.7.2010, p. 1.
      
         (5)  ĠU L 186, 20.7.2010, p. 10.
      
         (6)  ĠU L 193, 24.7.2010, p. 1.
      
         (*)  L-ebda rekwiżiti kostituzzjonali ma huma indikati.